Origanum vulgare

L'origan o (Origanum vulgare), tanben majorana fèra, es una planta erbacèa vivaça de la familha de las Lamiacèas. L'origan es a vegada confondut amb la majorana (Origanum majorana), que n'es fòrça pròche, coma per sas vertuts medicinalas e aromaticas.

 Etimologia 
Lo mot « origan » es eissit del grèc  / origanonJean Dubois, Henri Mitterand, Albert Dauzat, Dictionnaire étymologique et historique du français, Éditions Larousse, 2006., significant « que s'agrada sul mont », compausat de  / oros « mont » e  / ganos « esclat, aspècte risent ».

 Descripcion 
Las plantas atenhon una talha variant entre 30 e 80 cm.

Las tijas rojas, de seccion carrada, son pelosas amb de fuèlhas redondas, verdas, leugièrament dentadas.

Las flors son ròsas o porpras, e son amassada en pechons paniculs.

 Cultura 
esquèrra|vinheta|Flors
L'origan se multiplica per troces de matas a la prima o alara per semenadas. Los plants devon èsser espaciadas de 30 cm. Li cal un sol leugièr e airat, caud, calcari. Un luòc a l'abric del vent e solelhat permet de cultivar aquela planta aromatica butant a l'estat salvatge.

La culhida se fa en julhet a lor apareisson. Las partidas utilizadas son las flors, las tijas e las fuèlhas.

 Istòria 
Originari d'Euròpa, l'origan foguèt exportat a l'Orient Mejan. Es congut e reconegut pels pòbles de l'Antiquitat per son gost prononciat, e sas vertuts medicinalas.

L'origan èra reconegut per doas proprietats, son ròtle protector e coma filtre d'amor: "unas fuèlhas dins lo repas de l'éelegit de son còr"Viviane Carlier, Herbier médicinal.

 Cosina 

Se trapa l'origan dins la cosina portuguesa e la cosina italiana.

L'origan es fòrça apreciat dins las salças a las tomatas e se marida plan amb lo balicòt, la frigola, etc.

 Proprietats principalas 
L'origan, coma la majorana o la frigola, a de proprietats antisepticas.

Es utilizat coma eles, mas de biais mai anecdotic, en infusion dins los cases de raumàs o de gripa, e per estimular la digestion.

Permet de lutar contra las marridas bacterias e las mycotas, e es utilizat per solaçar las dolors dugudas ala rumatismes e als problèmas de pèl.

L'òli essenciala d'origan conten de Carvacròl e es reputada èsser un antiseptic plan poderós, recomandada per tot tipe de raumàs o gripa; es tanben un remèdi contra las dolors espasmodicas, la fatiga e l'ància. Tanben, en banhs.

En agricultura biologica, una maceradion d'origan permet de lutar contra la coca Curculio nucum e d'autres curculionidaehttp://www.saine-alimentation.com/2010/07/24/lorigan/.

 Nòtas e referéncias 

 Vejatz tanben 

 Ligams extèrnes 
 Referéncia Belles fleurs de France 2 : Origanum vulgare
 Referéncia Flora of China : Origanum vulgare
 Referéncia Catalogue of Life : Origanum vulgare )
 Referéncia ITIS : Origanum vulgare L. 
 Referéncia NCBI : Origanum vulgare Origanum vulgare L.]
 Referéncia Tela Botanica (France métro) : Origanum vulgare L.

Categoria:Flòra (nom scientific)
Categoria:Lamiaceae
Categoria:Planta condimentària
Categoria:Planta mellifèra